PATVIRTINTA

Šilalės rajono savivaldybės administracijos direktoriaus

2019 m. spalio 3 d. įsakymu

Nr.DĮV-775

2 priedas

**DARBUOTOJŲ VEIKSMŲ KILUS GAISRUI PLANAS**

1. Šilalės rajono savivaldybės administracijos (toliau – Administracija) patalpose (J. Basanavičiaus g. 2, Šilalė**)** dirbantys valstybės tarnautojai ir darbuotojai nuolat turi sekti, kaip laikomasi priešgaisrinio režimo ir periodiškai patikrinti patalpų priešgaisrinę būklę.
2. Pajutęs degėsių kvapą, pastebėjęs dūmus ar kitaip gavęs informaciją apie gresiantį gaisrą darbuotojas turi imtis priemonių galimo gaisro šaltiniui išaiškinti, o jį aptikęs, atsižvelgdamas į situaciją, privalo:
   1. bendru visiems mobiliojo ryšio operatoriams tel. 112 iškviesti ugniagesius. Pranešime nurodyti:
      1. tikslų adresą;
      2. kas ir kur dega;
      3. savo pavardę, pareigas;
   2. informuoti apie kilusį gaisrą (užsidegimą) gretimose patalpose esančius darbuotojus, apsilankiusius asmenis;
   3. nutraukti patalpose veiklą, esant reikalui, išjungti veikiančius elektros įrenginius;
   4. nedelsiant organizuoti gaisro gesinimą turimomis gesinimo priemonėmis (panaudojant gesintuvus ir kitas pirmines gesinimo priemones); gesinant gaisrą, aušinti pastatų konstrukcijas ir galinčius perkaisti įrenginius, neleisti gaisrui plisti į greta esančias patalpas;
   5. pranešti darbdaviui apie kilusį gaisrą.
3. Atvykęs į gaisravietę Administracijos direktorius ar jo įgaliotas valstybės tarnautojas ar darbuotojas privalo įvertinti esamą situaciją ir toliau vadovauti žmonių evakavimui ir gaisro gesinimui.
4. Administracijos direktorius ar jo įgaliotas valstybės tarnautojas ar darbuotojas privalo:
   1. įsitikinti ar iškviesti ugniagesiai, o jeigu tai nėra padaryta skambinti bendru visiems mobiliojo ryšio operatoriams tel. 112;
   2. skirti asmenį ugniagesiams sutikti;
   3. imtis priemonių apsaugoti gesinančius gaisrą žmones nuo galinčių griūti konstrukcijų, elektros srovės poveikio, apsinuodijimų ir apdegimų;
   4. iškilus grėsmei vadovaujantis evakuacijos planais, organizuoti darbuotojų, evakavimą, nurodant evakuacijos tvarką ir atidarant išėjimus;
   5. gaisro gesinimo metu organizuoti materialinių vertybių apsaugą, teikti reikiamą informaciją bei pagalbą ugniagesiams;
   6. jeigu gesinant gaisrą kyla realus pavojus sveikatai ar gyvybei, išeiti iš pavojingos zonos (gaisro židinio).
5. Atvykus ugniagesiams vadovavęs gaisro gesinimui asmuo privalo:
   1. informuoti apie gaisro kilimo aplinkybes ir leisti jiems toliau gesinti gaisrą vadovaujant gaisro gesinimo vadovui;
   2. gaisro gesinimo vadovą informuoti apie vykdomą darbinę veiklą objekte, esančių žmonių kiekį, naudojamą techniką ir specifines degančio objekto savybes, taip pat apie sprogstamų medžiagų kiekį ir jų laikymo vietą;
   3. gaisro gesinimo vadovo prašymu skirti darbuotojus gaisrui gesinti ir materialinėms vertybėms evakuoti.

\_\_\_\_\_\_\_\_\_\_\_\_\_\_\_